सुरगंगा कार्यक्रम में रफी किशोर के गीत गाए
श्रीगंगानगर| रिदमम्युजिकल क्लब की ओर से होली के उपलक्ष्य में रविवार को स्टेशन रोड स्थित एक होटल में ट्रैक सिस्टम पर सुरगंगा कार्यक्रम हुआ। इसमें गायकों ने मोहम्मद रफी, किशोर कुमार, मुकेश लता मंगेशकर द्वारा गाए गए गीत पेश किए। कार्यक्रम की शुरुआत जगन्नाथ शर्मा ने सरस्वती वंदना से की इस कार्यक्रम में कृषि विभाग के संयुक्त निदेशक वीएस नैण, डॉ. ओपी वैश्य, अंजली, सतीश साहनी, गौरव बहल, मोहन सिंह जोरा हन्नी बवेजा ने गीत सुनाकर श्रोताओं को मंत्रमुग्ध कर दिया। इस मौके पर शहर के गणमान्य लोग मौजूद रहे। कार्यक्रम का संचालन केंद्रीय सहकारी बैंक के बीएस गिल ने किया।
hin_Deva hin_Deva